                       
	
	МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ
 ЮГОИЗТОЧНО ДЪРЖАВНО ПРЕДПРИЯТИЕ ДП – гр.СЛИВЕН
ТП „ДЪРЖАВНО ГОРСКО СТОПАНСТВО - НОВА ЗАГОРА” 


8900 гр.Нова Загора, ул. “Петко Енев “ 73, e-mail:dgsnovazagora@uidp-sliven.com, факс 0457/63631



ПРОТОКОЛ  № 1

от дейността на комисия, назначена със Заповед № ПО – 05 - 83/22.10.2018г., за разглеждане, оценка и класиране на получените оферти в открита процедура за възлагане на обществена поръчка с предмет: „Доставка, монтаж и баланс на гуми и джанти за автомобилите, собственост на ТП ДГС Нова Загора, за срок от 2 години по обособени позиции”, открита с Решение № ПО – 05 - 64 от 14.09.2018 г. на директора на ТП ДГС Нова Загора. 

Днес, 22.10.2018 год., в 10.00 часа, в град Нова Загора, в административната сграда на ТП ДГС Нова Загора, се проведе заседание на назначената със Заповед №  ПО – 05 - 83/22.10.2018г. на директора на ТП ДГС Нова Загора, комисия в състав:
	
Председател: Заличен съгласно чл. 2 от ЗЗЛД – лесничей в ТП ДГС Нова Загора,
Членове:  1. Заличен съгласно чл. 2 от ЗЗЛД – юрисконсулт в  ЮИДП гр.Сливен,
        	       2. Заличен съгласно чл. 2 от ЗЗЛД – главен счетоводител в ТП ДГС Нова Загора,
       3. Заличен съгласно чл. 2 от ЗЗЛД – технически секретар в ТП ДГС Нова Загора, 
		       4. Заличен съгласно чл. 2 от ЗЗЛД – началник ГСУ в ТП ДГС Нова Загора.
      
След представяне на извадка от входящия регистър и постъпилите оферти, удостоверено с извлечение от регистъра на постъпилите оферти между техническият секретар  и председателя на комисията, същият откри заседанието.
 
Комисията установи, че до 17:00 часа на 19.10.2018 година в деловодството на ТП ДГС Нова Загора е постъпила 1(една) оферта:
І. „ПРИМЕКС” ЕООД, ЕИК: 127033207, вписано в регистъра за търговски дружества на Агенция по вписванията, със седалище и адрес на управление: гр. Каспичан 9930, област Шумен, общ. Каспичан, ул. „Ропотамо” № 7, представлявано от Георги Крумов Пешев, входящ номер на офертата: № ПО-05-82/19.10.2018 г., регистриран като участник в процедурата под №1.
 	На заседанието на комисията не присъстваха представители на кандидата.
Преди пристъпване към отваряне на офертите членовете на комисията подписаха декларация по чл.103, ал.2 от ЗОП. Няма член на комисията направил отвод.
[bookmark: bookmark1]Председателят на комисията обяви дневния ред на заседанието:
1. Отваряне на опаковката с оферта постъпила в деловодството на ТП ДГС Нова Загора.  
2. Подписване на плик с надпис „Предлагани ценови параметри” и техническото предложение на съответния участник от минимум трима членове от комисията.
3. Оповестяване на документите, които се съдържат в опаковката и проверка на съответствието им с изготвения опис.
Комисията спази определената последователност от действия, съгласно чл. 54 от ППЗОП за разглеждане на оферти и заявления за участие, подадени на хартиен носител, както следва:
Отваряне на офертата на участника - „ПРИМЕКС” ЕООД, ЕИК: 127033207.
Председателят на комисията отвори опаковката с офертата, представена в запечатана, непрозрачна, с ненарушена цялост опаковка и комисията констатира наличието на 1 отделен непрозрачен, запечатан, с ненарушена цялост плик с надпис „Предлагани ценови параметри”, както и „Техническо предложение за изпълнение на поръчката”.

Трима членове на комисията в изпълнение на чл.54, ал.4 от ППЗОП подписаха плика с надпис „Предлагани ценови параметри” и „Техническото предложение за изпълнение на поръчката”  на участника. 
Председателят на комисията оповести документите, които се съдържат в опаковката с офертата на участника и комисията провери съответствието с изготвения опис, като не установи различия, а именно: 
1. Опис на представените документи; 
2. Приложение №1 - Оферта;
3. Приложение № 2 – Техническо предложение;
4. Приложение №6 – Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд;
5. Приложение № 7 – Електронен образец на единния европейски документ за обществени поръчки /ЕЕДОП/ ;
6. Приложение № 7 – Електронен образец на единния европейски документ за обществени поръчки /ЕЕДОП/  от трето лице;
7. Приложение №8 - Декларация по чл.101,ал.11 от ЗОП; 
8. Приложение №9 - Декларация по чл.3, т.8, и чл.4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици / ЗИФОДРЮПДРС/;
9. Приложение №9 - Декларация по чл.3, т.8, и чл.4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици / ЗИФОДРЮПДРС/ за трето лице;
10. Приложение №11 – Декларация за съгласие за обработка на лични данни.
11.  Декларация от “ПЛАТИКАНОВ” ЕООД, съгласно чл. 65, ал.1 от ЗОП
12.  Плик с „Предлагани ценови параметри” – Приложение №4

С оглед правилната преценка за редовността на офертите, Комисията като взе предвид на първо място законовите изисквания и минималните изисквания на Възложителя за подбор на участниците, както и всички други изисквания поставени от възложителя в документацията и след като разгледа документите в опаковката на участника установи:
Участникът представя CD съдържащо два броя ЕЕДОП: от участник № 1 „ПРИМЕКС” ЕООД  и от дружество “ПЛАТИКАНОВ” ЕООД, съгласно чл. 67, ал.2 от ЗОП, в качеството му на трето лице. 
След преглед и разпечатване на хартиен носител на ЕЕДОП, комисията установи: представения ЕЕДОП от участник № 1„ПРИМЕКС” ЕООД не е подписан с електронен подпис от представителите на дружеството съгласно търговската му регистрация. Единен европейски документ за обществени поръчки (ЕЕДОП), по образец от настоящата документация. Попълненият и подписан ЕЕДОП за участника, а когато е приложимо – за всеки един от участниците в обединението, за всеки подизпълнител и за всяко трето лице, чийто ресурси ще бъдат ангажирани при изпълнение на поръчката е задължителен елемент от съдържанието на офертата и е нейна неразделна част. 
Съгласно чл.67, ал.4 от Закона за обществените поръчки във връзка с §29, т.5, б. „а” от Преходните и заключителни разпоредби на ЗОП, в сила от 1 април 2018 г. ЕЕДОП се представя задължително в електронен вид.
Електронният ЕЕДОП се подписва чрез използване на усъвършенстван електронен подпис и софтуер, оперативно съвместим с най-разпространените безплатни пазарни продукти на информационните и комуникационни технологии за широка употреба. Възложителят използва Adobe Acrobar Reader DC, като в случай, че участниците използват друг софтуерен продукт за цифрово подписване, цифрово подписаният еЕЕДОП следва да е разпознаваем от Adobe Acrobar Reader DC или да бъде посочен друг софтуерен продукт, който е безплатен и съвместим с операционна система Windows 7 или по-висока, с който да бъде разчетен електронно подписаният документ.
Електронният ЕЕДОП се подписва с електронен подпис като от менюто на съответната софтуерна програма се избира „Сертификат“ или „Цифрово подписване“, след което мястото, обозначено за подпис на ЕЕДОП, се маркира с десен бутон и се следват описаните стъпки, за да се появи на мястото за подпис информацията от електронния подпис – три имена, дата и час на подписване. Горните стъпки се повтарят за всяко следващо лице, подписващо еЕЕДОП, като при подписване от последното лице може да се избере опция да се заключи документът след полагане на последния подпис, за да не може да бъде изменян. След приключване, се валидират всички положени електронни подписи.

На основание чл. 54, ал.9 от ППЗОП участникът „ПРИМЕКС” ЕООД следва да представи нов ЕЕДОП, подписан коректно с електронен подпис от представителите на участника.
В качеството си на трето лице съгласно чл. 65, ал.1 от ЗОП, представляващия дружеството “ПЛАТИКАНОВ” ЕООД, на основание чл. 54, ал.9 от ППЗОП следва да представи Приложение № 11 – Декларация за съгласие за обработка на лични дани.

Комисията реши: На основание чл.54, ал.9 от ППЗОП, предоставя на участника „ПРИМЕКС” ЕООД срок до 5 работни дни от получаване на настоящия протокол за представяне на нов ЕЕДОП при спазване на изискванията на чл.41, ал.1 от ППЗОП и Декларация за съгласие за обработка на лични данни от “ПЛАТИКАНОВ” ЕООД.

След като комисията разгледа документите за съответствие с изискванията към личното състояние и критериите за подбор, поставени от възложителя и взе горните решения, на основание чл. 54, ал. 8 от ППЗОП, комисията реши настоящия протокол да бъде изпратен на участника и в същия ден да бъде публикуван в профила на купувача.

Във връзка с това, единодушно беше взето решение председателят на комисията да изготви и подпише уведомително писмо до участника.

Комисията единодушно реши да представи настоящия протокол на възложителя с оглед преценка за вземане на решения по гореописаните предложения и възползване от правото му по чл.67, ал.5 от ЗОП за изискване на документи, чрез които се доказва информацията, посочена в ЕЕДОП.

На основание чл.51, ал.4, т.1 от ППЗОП, председателя на комисията ще информира останалите членове на комисията за датата на следващото заседание, което ще се състои след изтичане на срока от 5 работни дни по чл.54, ал.9 от ППЗОП.


ПРЕДСЕДАТЕЛ: Заличен съгласно чл. 2 от ЗЗЛД
                           / Заличен съгласно чл. 2 от ЗЗЛД /
                                                               
     
 ЧЛЕНОВЕ:  
                          		 
                        1. Заличен съгласно чл. 2 от ЗЗЛД
                           / Заличен съгласно чл. 2 от ЗЗЛД /
  

                        2. Заличен съгласно чл. 2 от ЗЗЛД
                           / Заличен съгласно чл. 2 от ЗЗЛД /

 
     		 3. Заличен съгласно чл. 2 от ЗЗЛД
                           / Заличен съгласно чл. 2 от ЗЗЛД /
     

 4. Заличен съгласно чл. 2 от ЗЗЛД
                           / Заличен съгласно чл. 2 от ЗЗЛД /

